b'\n_START_ARTICLE_\nBergenhus skole\n_START_SECTION_\nGamle Bergenhus skole\n_START_PARAGRAPH_\nGamle Bergenhus skole ligger ca. 200 meter fra den nye skolen. Den var i bruk fra 1939\xe2\x80\x932006. Den siste rektoren f\xc3\xb8r flyttingen var Per Ole Philstr\xc3\xb8m._NEWLINE_Byggingen av denne skolen startet i 1938 og ble avsluttet i 1939. Da ble det bygget 4 klasserom, sl\xc3\xb8ydsal, h\xc3\xa5ndarbeidsrom, skolekj\xc3\xb8kken, l\xc3\xa6rerv\xc3\xa6relse, kontorer og vaktmesterleilighet. Det kostet til sammen 140 000 kroner. Leder for byggekomiteen var Leif Steen og arkitekt var Schoulund. I 1954 ble det bygget tre klasserom til, og i 1971 kom det et tilbygg som rommet blant annet en gymsal og aktivitetsrom. I 1976 flyttet 1., 2. og 3. trinn til den nybygde Fladstadskolen (prosjektskolen). Der var disse trinnene plassert frem til 1997, da elevene ble flyttet tilbake. Da hadde skolen f\xc3\xa5tt et nytt bygg som inneholdt tre klasserom, grupperom og skolefritidsordning. H\xc3\xb8sten 2002 ble det tatt i bruk et nytt midlertidig bygg med to klasserom.'